Septembro de 2020

Jen listo de okazaĵoj en septembro 2020

  En Ekaterinburgo (Rusio) forpasis fama porinfana rusa verkisto Vladislav Krapivin. Li havis 81 jarojn.

  En la medicina gazeto The Lancet aperis artikolo pri la rusia vakcino Gam-COVID-Vac.
  Prezidanto de Serbio Aleksandar Vučić kaj ĉefministro de Kosovo Avdullah Hoti subskribis kun perado de Usono interkonsenton pri normaligo de la ekonomiaj rilatoj.

  La hutia movado, batalanta en Jemeno kontraŭ koalicio gvidata de Saud-Arabio, raportis pri sukcesa atako kontraŭ saudarabia ĉefurbo Rijado.

  Barejno kaj Israelo kun perado de Usono interkonsentis normaligi rilatojn.
  Ministroj pri eksteraj rilatoj de Barato kaj Ĉinio subskribis deklaron, laŭ kiu iliaj trupoj devas fortiriĝi de disputataj terenoj en Himalajo.

 12ra|ligilo=Venuso (planedo) Malkovro de fosfino en la Venusa atmosfero indikas eblan vivon sur Venuso.

 12ra|ligilo=Venuso (planedo) Malkovro de fosfino en la Venusa atmosfero indikas eblan vivon sur Venuso.

  Usona prezidanto Donald Trump rakontis ke en 2017 oni proponis al li murdi prezidanton de Sirio Baŝar al-Asad, sed li rezignis je la plano pro opono de la tiama Usona Sekretario de Defendo Jim Mattis. En 2018 li publike neis tion.

  Usono unuflanke decidis restarigi sankciojn kontraŭ Irano laŭ la Viena Akordo pri Irana Nuklea Industrio, kvankam ĝi eksiĝis el ĉi-tiu akordo en 2018. Malgraŭ ke ĉi-tiale ĉi-tiuj sankcioj ne havas internacian juran legitimecon, kaj ke multaj landoj malgloris ilin, Usono, per la eksterlandeco de sia juro, potencas minaci pri altegaj monpunoj ĉiujn firmaojn kiuj provus preterpasi tiujn sankciojn.

  Usona prezidanto Donald Trump anoncis novajn sankciojn kontraŭ Kubo.

  Azerbajĝano komencis ofensivon kontraŭ Respubliko Montara Karabaĥo.

  La ĉina prezidento Ŝjio Ĝjinpingo anoncis engaĝiĝon de Ĉinio je la strebo atingi karbonan neŭtralecon en 2060.

 09
2020